
Oppfølging av nynorsk oversettelse av eksamensoppgavene
Bakgrunn
· Dekanatet har bedt om en faglig gjennomgang av nynorskoversettelsene på eksamensoppgavene, og hvordan oversettelsen kvalitetssikres.
· Katrine Broch Hauge har fått i oppdrag å foreta den faglige gjennomgangen høsten 2022 og har på bestilling skrevet en rapport. 

Hovedproblemstillinger
· Bakgrunnen for at saken kom opp var at Erik Røsæg meldte fra om et ønske om en gjennomgang av dagens ordning. Vi har en avtale med en oversetter, vedkommende er jurist og jobber i Justis- og beredskapsdepartementet, og er den som oversetter alle eksamensoppgavene og har gjort dette i flere år. Pr i dag oversettes alle eksamensoppgavene på studieårene til nynorsk uavhengig om noen studenter har bedt om dette eller ikke, og ellers oversettes de emnene der det er studenter som ber om nynorsk.
· Totalt er det få studenter som melder fra om at de ønsker eksamensoppgaven på nynorsk, samlet pr semester, ca. 10-12 studenter totalt.
· Høst 2022 fikk Katrine Broch Hauge i oppdrag å kontroll-lese to av eksamensoppgavene på studieårene og melde fra om hvordan hun vurderte kvaliteten på nynorsken. Nynorskoversetteren leverte eksamensoppgavene med god margin før eksamen og Katrine kontroll-leste før ferdigstilling. Hennes konklusjon var at tekstene i all hovedsak var av god kvalitet. 
· Katrine foreslår i veien videre en god korrekturlesing av eksamensoppgavene hvert semester og gjerne en gjennomgang av noen eksamensoppgaver med innspill fra noen studenter med nynorsk bakgrunn. 
· Etter gjennomgang i stabsmøtet er vårt forslag likevel at vi ikke foreslår å prioritere å engasjere studenter til en slik gjennomgang, dette da det er få studenter som benytter seg av tilbudet og vi anser at dette vil være noe tidkrevende uten at vi helt ser hvordan vi kan få fulgt dette opp på en god måte.  Vi støtter imidlertid Katrines anmodning om en ordentlig korrekturlesing hvert semester, og foreslår samtidig å videreføre en kontroll-lesing av en fagperson hvert semester.

Videre fremdrift
· Vi foreslår at det avtales at en fagperson kontroll-leser 1-2 av eksamensoppgavene hvert semester og holder dialogen med nynorskoversetteren.
· Alle eksamensoppgavene korrekturleses av faglig eksamensleder eller en som den avtaler dette med. 
· Rutinene følges opp av administrasjonen.

____________________________________________________________________
Vedlegg
· Rapport fra Katrine Broch Hauge


NB! Notatet skal ikke være lengre enn 1,5 side. Det betyr at mandat, utredninger, rapporter etc skal ligge ved som et eget dokument med en beskrivende tittel.  

